[{"text_idx": "#000001", "text": "Post la granda sukceso de la muzikalo June kaj Kune, realigita dum IJK 2022 en Nederlando, TEJO denove planas krei muzikalon. Teamo de junaj aktivuloj kreis du novajn skriptojn, kaj dum IJK 2023 ni surscenigos almenau\u0306 unu el ili. C\u0302u vi alig\u0302os al la teamo?"}, {"text_idx": "#000002", "text": "TEJO denove petis subvencion, kaj respondo pri g\u0302ia ricevo estos en Majo. Se TEJO ricevos g\u0302in, junuloj en ag\u0302o de 13 g\u0302is 30 jaroj povas ricevi repagon de vojag\u0302kostoj kaj partoprenkotizo, el c\u0302iuj mondopartoj kaj de c\u0302iuj genroj, kun c\u0302iaj korpaj kapabloj. Talento au\u0306 sperto pri aktorado, kantado, dancado au\u0306 alia kapablo estas bonvena, sed ne necesa. Plej gravas manko de honto."}, {"text_idx": "#000003", "text": "Legu pri la muzikaloj kaj la serc\u0302ataj roloj en la alig\u0302formularo, indiku viajn preferojn kaj spertojn, kaj registru vin mem, g\u0302is la 31-a de Majo. Pli fruaj kandidatig\u0302oj tamen tre bonvenas."}, {"text_idx": "#000005", "text": "TEJO serc\u0302as novan grafikiston por la revuo Kontakto. Kiel grafikisto, vi kunlaboros proksime kun la redaktoro, por enpag\u0302igi la enhavojn kaj realigi viajn ideojn pri la grafikaaspekto de la revuo. Atendas vin memstara laboro kaj la eblo realigi viajn kreemajn ideojn. La laboro okazas per interreto (per la preferataj rimedoj de la dungito), do homoj el c\u0302iuj landoj povas kandidatig\u0302i."}, {"text_idx": "#000007", "text": "Salajro: po 250\u20ac por numero (sesfoje jare)"}, {"text_idx": "#000008", "text": "Komenco: plej baldau\u0306 kiel eblas, por ekprepari la unuan numeron de 2023"}, {"text_idx": "#000009", "text": "Desegni kaj prizorgi la grafikan aspekton de la revuoEnpag\u0302igi la enhavojn g\u0302ustatempeKunlabori proksime kun la redaktoro"}, {"text_idx": "#000010", "text": "Havi sperton rilate enpag\u0302ig\u0302adon kaj grafikan laboronKapablo lerte labori sen proksima superrigardoKapablo kunlabori kaj komuniki en internacia teamo trans malsimilaj horzonojEsti preta sin devigi al la posteno por almenau\u0306 unu jaroBona nivelo de Esperanto estas avantag\u0302o, sed ne estas deviga por la posteno, kondic\u0302e ke vi plenumas la aliajn kondic\u0302ojn"}, {"text_idx": "#000011", "text": "Se vi interesig\u0302as, bonvolu sendi vian kandidatig\u0302on al g\u0302is la 10-a de aprilo. La kandidatig\u0302o enhavu motivleteron, kaj vivresumon pri viaj spertoj (ideale kun ekzempleroj) rilate al enpag\u0302igado kaj grafika laboro."}, {"text_idx": "#000012", "text": "Elektitaj kandidatoj estos kontaktitaj de TEJO por diskuti la sekvajn pas\u0302ojn de la kandidatig\u0302o. La malferma alvoko fermig\u0302os kiam ni plenigos la postenon."}, {"text_idx": "#000013", "text": "Se vi havas aldonajn demandojn pri la posteno, ne hezitu kontakti nin c\u0302e ."}, {"text_idx": "#000014", "text": "TEJO estas egals\u0302anca dunganto, kiu ne diskriminacias surbaze de raso, hau\u0306tkoloro, religio, sekso, genro, seksemo, etno, ag\u0302o, handikapo, kaj genetikaj datumoj."}, {"text_idx": "#000016", "text": "C\u0302u vi deziras pruvi per oficiala s\u0302tata diplomo vian lingvoscion pri Esperanto? C\u0302u entute vi scias kiunivele vi konas nian lingvon? Ekzamenig\u0302u lau\u0306 la Komuna Eu\u0306ropa Referenckadro (KER) de la Konsilio de Eu\u0306ropo!"}, {"text_idx": "#000019", "text": "Dum la Universala Kongreso en Torino eblos trapasi ekzamenojn je c\u0302iuj kvar niveloj B1, B2, C1 kaj C2. La plej alta nivelo povos okazi kondic\u0302e ke alig\u0302os minimume 15 kandidatoj."}, {"text_idx": "#000020", "text": "Se vi interesig\u0302as, alig\u0302u kiel eble plej frue! Pliaj informoj pri KER-ekzamenoj c\u0302e edukado.net."}, {"text_idx": "#000022", "text": "Okaze de la internacia Virina Tago, TEJO salutas c\u0302iujn virinojn c\u0302ie en la mondo, lau\u0306das la kontribuojn kaj diversecon de nia ina junulara komunumo. Kvankam la genra ekvilibro kaj reprezentado dau\u0306re estas defio por la esperanta movado, c\u0302efe esperantaj organizoj, oni ne povas forgesi pri g\u0302i kiel principo de la agado, c\u0302ar genra egaleco estas kondic\u0302o por pli paca kaj dau\u0306ripova vivo."}, {"text_idx": "#000023", "text": "La unuig\u0302o de tiaj valoroj kaj celoj esence proksimig\u0302as al tio kion celas Esperanto. Se estas kontrau\u0306diroj, oni memorig\u0302u, ke ne estas lingva kaj socia justeco se g\u0302i ne atingas c\u0302iujn. Oni devas defendi ne nur la rajton uzi sian lingvon sed ankau\u0306 la rajton sin esprimi plene kaj tio ankorau\u0306 ne estas reala konkero por c\u0302iuj virinoj, ec\u0302 en socioj pli demokratiaj kaj liberaj, kies la vortoj de inoj multfoje nenion valoras."}, {"text_idx": "#000024", "text": "C\u0302i-jare Unuig\u0302intaj Nacioj elektis la temon \u201cNovigo kaj teknologio por genra egaleco\u201d, ambau\u0306 estas fortaj partoj de la esperanta etoso kaj kunvivado. Teknologio, interreto estas la c\u0302efaj pordoj kaj komunikiloj c\u0302e ni kaj ambau\u0306 ig\u0302is pli grava post la pandemia krizo. Niamovade, la temo atentigas nin pri la neceso observi kaj protekti inojn kontrau\u0306 perfoto je cifereca mondo. Se estas la celo konkeri pli da genra egaleco en esperantujo, ni ne povas fermi la pordojn per kie inoj venas pli facile. Nia aprezo pri egaleco substrekas la kreadon da kondic\u0302oj por plena partoprenado."}, {"text_idx": "#000026", "text": "C\u0302u vi estas juna eu\u0306ropano, entuziasmas pri politiko Eu\u0306rop-nivele? C\u0302u vi dezirus kunordigi projekton de TEJO financita de la Eu\u0306ropa Parlamento, spertas pri administrado de projektoj, s\u0302atus enspezi monon pere de tio kaj ric\u0302igi viajn profesiajn spertojn? TEJO bezonas vian talenton!"}, {"text_idx": "#000029", "text": "Kompreneble, TEJO petos specialan atenton por lingva justeco kaj internacia komunikado. Kiel jam en 2016 kaj 2018 TEJO sendos tien tutan delegitaron! Tie ni okazigos esperantan rapidkurson, diskut-rondojn kaj programerojn en kunlaboro kun aliaj internaciaj kaj lokaj junularaj organizoj. Por tion plenumi ni ricevis subvencion de la Eu\u0306ropa Parlamento, kiu c\u0302eforganizos la eventon."}, {"text_idx": "#000030", "text": "Se vi volas lerni pli pri EJO kaj pri la pasintaj aktivaj\u0302oj de TEJO en 2016 kaj 2018, konsultu tiun c\u0302i prezenton."}, {"text_idx": "#000031", "text": "Log\u0302anto en lando de Eu\u0306ropa Unio (EU);Inter 18 kaj 35 jaroj;Scipovo de ambau\u0306 Esperanto kaj la angla je munimume C1-nivelo;Kun tempo kaj disponeblo partatempe labori dum 3 monatoj (proksimume ekde la mezo de Marto g\u0302is la mezo de Junio 2023, la ekzaktaj komenc- kaj fin-datoj estos pridiskutataj dum la intervjuo);Kono de junularaj organizoj, kiel volontulo au\u0306 kiel dungito, au\u0306 alternative de civitanaj organizoj au\u0306 neregistaraj organizoj (NRO-oj); Sperto pri administrado de subvenciitaj projektoj, ekz. de programoj kiel Eu\u0306ropa Unio (EU) kiel Erasmus + k. s.;Sperto pri administrado de la rilatoj kun internaciaj institucioj, kiel Eu\u0306ropa Unio (EU); Kapablo labori en teamo kaj peti subtenon kiam necesas, kaj kun aliaj profesiuloj kaj volontuloj; Kapablo labori sendepende sen konstanta superrigardo; Scio au\u0306 intereso pri lingvopolitikaj temoj."}, {"text_idx": "#000033", "text": "Administrado de projekto financita de la Eu\u0306ropa Parlamento;Administrado de la rilatoj kun la Eu\u0306ropa Parlamento; Kontrolado de limdatoj kaj kunordigo de taskoj lau\u0306 ili; Librotenado de la projekto (bug\u0302etado, fakturkolektado por la kasisto de TEJO, raportado al la Parlamentejo); Partopreni al la verkado kaj realigo de la agadplanoj bezonataj kadre de la projekto okazontaj dum la laborperiodo (agadplanoj pri komunikado kaj pri dau\u0306ripoveco);Subtenado de la teamo de TEJO por pretigi la partoprenon en EJO 2023 en Strasburgo en Junio 2023, kiel superrigado de la alvenoj kaj foriro de la partoprenantoj, tranoktejoj; C\u0302eestado en EJO 2023 (alveno en Strasburgo unu tagon antau\u0306 la komenco kaj foriro unu tagon post la fino) kaj kunordigado de la TEJO-delegitaro surloke; Kunordigado de la surlokaj aktivaj\u0302oj de TEJO dum EJO 2023;Proksima kunlaborado kun la estraro, la volontuloj kaj aliaj aktivuloj de TEJO."}, {"text_idx": "#000035", "text": "La subvencio dedic\u0302as 2850\u20ac kiel rekompenson de projektmastrumisto por trimonata laboro. La detaloj pri la kontrakto kaj labordatoj estos priparolitaj dum la intervjuo.Subtenon de la Estrarano pri KER (Komisiono pri Eksteraj Rilatoj), la tuta KER-komisiono, kaj de via venonta EJO-teamo!Spertig\u0302on pri organizado de eventoj kaj aktivaj\u0302oj, eu\u0306ropa agado kaj similaj fierindaj\u0302oj por via vivresumo."}, {"text_idx": "#000036", "text": "Por kandidatig\u0302i, bv. sendi vian motivig\u0302leteron retpos\u0302te kun vivresumo (ne nepre en Esperanto) al g\u0302is la 6-a de Marto 2023. Vi ankau\u0306 povas retpos\u0302ti al tiu sama retadreso por pli da informoj."}, {"text_idx": "#000037", "text": "TEJO instigas la kandidatig\u0302on de c\u0302iuj eblaj kandidatoj plenumantaj la kondic\u0302oj, sendepende de genro au\u0306 handikapeco. En tiu lasta kazo, bv. priskribi kiel via handikapo povas estigi specialajn bezonojn, kaj ni strebos trovi solvon por vi."}, {"text_idx": "#000038", "text": "The post TEJO serc\u0302as faciligantojn por ateliero pri lingvo pri seksismo en Francio (junio 2023) appeared first on Tutmonda Esperantista Junulara Organizo."}, {"text_idx": "#000039", "text": "C\u0302u vi estas juna eu\u0306ropano, entuziasmas pri politiko Eu\u0306rop-nivele, spertas pri neformala edukado kaj dezirus trejni pri la ligo inter lingvo kaj seksismo c\u0302e la Eu\u0306ropa Parlamento, kie estos aliaj miloj da junuloj el la tuta kontinento? TEJO bezonas vian talenton!"}, {"text_idx": "#000041", "text": "Temos pri 3-hora programero kiu bezonigos 3 faciligantojn. La ekzakta dato kaj horo de la ateliero (au\u0306 la 9-an au\u0306 la 10-an de Junio) estos decidata en Marto, lau\u0306 interkonsento inter la trejnistoj kaj Parlamentejo."}, {"text_idx": "#000042", "text": "Kompreneble, TEJO petos specialan atenton por lingva justeco kaj internacia komunikado. C\u0302ar lingvaj rajtoj kaj justeco ne limigas al la simpla elekto de lingvo por komunikado, ni proponos tiun atelieron pri lingvoj kaj seksismo."}, {"text_idx": "#000043", "text": "Kiuj estos la celoj de la programero kaj la rolo de la faciligantoj?"}, {"text_idx": "#000044", "text": "La celoj de la ateliero estos la subaj:"}, {"text_idx": "#000045", "text": "Konsciigi pri la efiko de c\u0302iutaga seksisma lingvo; Inters\u0302ang\u0302i opiniojn, sciojn kaj bonajn praktikojn; ebligi reciprokan lernadon inter la c\u0302eestantaj junuloj; Trejni junulojn pri parola genro-bazita perforto kaj diskriminacio; kiel vidi, malhelpi kaj batali g\u0302in; Enkonduki genro-neu\u0306tralajn esprimojn uzeblajn en c\u0302iutaga komunikado; Igi tiun atelieron renkontig\u0302ejon de junuloj, kiuj disvastigos la rezultojn en siaj lokaj komunumoj."}, {"text_idx": "#000046", "text": "Antau\u0306vide partoprenos la trejnadon inter 30 kaj 50 junuloj (partoprenontoj de EJO) inter 18 kaj 30 jarag\u0302aj, kiuj anticipe alig\u0302os."}, {"text_idx": "#000048", "text": "esti minumime 18-jarag\u0302a kaj ag\u0302i malpli ol 36 je la 9-a de junio 2023;log\u0302i en Eu\u0306ropa lando (de Eu\u0306ropa Unio (EU) au\u0306 najbaraj landoj) kaj ne bezoni vizon por eniri Francion;preti aktive kunlabori por la sukcesa kunrealigo de EJO kaj ateliero dum la periodo antau\u0306 la evento kaj poste kontribui al la raportado pri la aktivaj\u0302o;regi Esperanton almenau\u0306 je C1-nivelo, kiu estos la TEJO-teama laborlingvo;regi almenau\u0306 je C1-nivelo unu el la eblaj lingvoj de la seminario, kiu devas esti au\u0306 la angla, franca au\u0306 germana *;sperto pri neformala edukado, prerefe pri la temo de seksismo kaj socilingvistiko."}, {"text_idx": "#000049", "text": "* La elekto de la laborlingvo dum la seminario estos elekto de la elektitaj kandidatoj kaj devos esti farita komence de la kreig\u0302o de la teamo."}, {"text_idx": "#000050", "text": "Post plenumo de la subvenciaj kondic\u0302oj *, kompletan repagon de la alven- kaj reven-vojag\u0302kostoj al Strasburgo kaj partan repagon de surlokaj vivkostoj (mang\u0302oj, publika transporto);Honorario je 300\u20ac;Senpagan tranokton en gastejo au\u0306 c\u0302e esperantistoj en Strasburgo kun aliaj teamanoj por la 3 necesaj noktoj al la c\u0302eestado de la evento, inklude la vojag\u0302tagoj (de la 8-a g\u0302is la 11-a de Junio);Eblon partopreni kaj kontribui al la organizado de EJO en internacia teamo;Spertig\u0302on pri neformala edukado, eu\u0306ropa agado kaj similaj fierindaj\u0302oj por via vivresumo, TEJO provizos atestilon pri la liverado de la trejnado al la trejnistoj."}, {"text_idx": "#000051", "text": "Por kandidatig\u0302i *, bv. sendi vian kandidatig\u0302on (en Esperanto) per retpos\u0302to kun vivresumo (ne nepre en Esperanto) al g\u0302is la 6-a de Marto 2023. Vi ankau\u0306 povas retpos\u0302ti al tiu c\u0302i sama retadreso por pli da informoj."}, {"text_idx": "#000052", "text": "* Lau\u0306 la politiko de la Komisiono pri Aktivula Trejnado (AT) de TEJO ni prioritatigos kandidatig\u0302ojn de personoj kiuj realigis ian Trejnado por Novaj Trejnistoj de TEJO au\u0306/kaj oficiale estas en la teamo de TEJO-Trejnistoj."}, {"text_idx": "#000054", "text": "C\u0302u vi estas juna eu\u0306ropano, entuziasmas pri politiko Eu\u0306rop-nivele kaj dezirus reprezenti Esperanton kaj TEJO-n c\u0302e la Eu\u0306ropa Parlamento, kie estos aliaj miloj da junuloj el la tuta kontinento? EJO 2023 estas la perfekta evento por vi!"}, {"text_idx": "#000055", "text": "Junaj, entuziasmaj kandidatoj estas serc\u0302ataj por partopreni la plej grandan junularan arang\u0302on de Eu\u0306ropo, kiu okazos la 9-an kaj 10-an de Junio 2023 en Strasburgo, Francio."}, {"text_idx": "#000056", "text": "Kion vi ricevos kiel akceptita kandidato?"}, {"text_idx": "#000057", "text": "Post plenumo de la subvenciaj kondic\u0302oj *, repagon de la ir- kaj reven-vojag\u0302kostoj al Strasburgo kaj partan repagon de surlokaj vivokostoj (mang\u0302o, transportado);Senpagan tranokton en gastejo au\u0306 c\u0302e esperantistoj en Strasburgo kun aliaj teamanoj por la 3 necesaj noktoj al la c\u0302eestado de la evento, inklude la vojag\u0302tagoj (de la 8-a g\u0302is la 11-a de Junio);Eblon partopreni kaj kontribui al la organizado de EJO en internacia teamo;Spertig\u0302on pri organizado de eventoj kaj aktivaj\u0302oj, eu\u0306ropa agado kaj similaj fierindaj\u0302oj por via vivresumo;Konsilojn kaj materialojn por plibonigi viajn kapablojn pri ekstera reprezentado kaj komunikado."}, {"text_idx": "#000058", "text": "* La Parlamentejo postulas, ke c\u0302iuj subvenciitaj organizoj produktu kelkajn varbajn materialojn pri la evento (sociretejajn afis\u0302ojn, videojn, diskonigado de ideoj kolektitaj kadre de la evento, informado pri la venontaj EU-balotoj, kaj tiel plu). Repago al TEJO kaj al partoprenontoj okazos nur post plenumo de la kondic\u0302oj de la Parlamentejo."}, {"text_idx": "#000059", "text": "Jen la ecoj de la kandidatoj:"}, {"text_idx": "#000060", "text": "esti almenau\u0306 18-jarag\u0302a kaj maksimume 35-jarag\u0302a je la 9-a de Junio 2023;log\u0302i en Eu\u0306ropa lando (de Eu\u0306ropa Unio (EU) au\u0306 najbaraj landoj) kaj ne bezoni vizon por eniri Francion;esti memstara, sociema, tolerema, vojag\u0302e sendependa kaj malferma;preti aktive kunlabori por la sukcesa kunrealigo de EJO dum la periodo antau\u0306 la evento au\u0306 preti alpreni respondecojn en nia budo kaj dej\u0302ori surloke;regi Esperanton almenau\u0306 je B2-nivelo, kiu estos la TEJO-teama laborlingvo, au\u0306 se vi estas novulo, preti signife plibonigi g\u0302in g\u0302is la komenco de la evento;regi la anglan almenau\u0306 je B2-nivelo por interagi inter la aliaj eventanoj; regado de aliaj lingvoj estos kompreneblege pluso;emo spertig\u0302i pri ekstera reprezentado pere de la kurso pri eksteraj rilatoj de TEJO, kies kompletigo antau\u0306 la evento estos necesa;povi partopreni la tutan eventon (9-a kaj 10-a de Junio), kun nepra alveno unu tagon pli frue kaj revenon unu tagon poste (ekde la 8-a g\u0302is la 11-a de Junio)."}, {"text_idx": "#000061", "text": "La elektitoj devos membrig\u0302i en TEJO kiel individua membro dum 2023."}, {"text_idx": "#000062", "text": "Dum la elektada procedo, ni atentos pri genra kaj landa egaleco ene de la onta teamo."}, {"text_idx": "#000063", "text": "TEJO instigas la kandidatig\u0302on de c\u0302iuj eblaj kandidatoj plenumantaj la kondic\u0302oj, sendepende de genro au\u0306 handikapeco. Se handikapon vi, bv. priskibi (en la lasta demando de la formularo) kiel g\u0302i povas estigi specialajn bezonojn, kaj ni strebos trovi solvon por vi."}, {"text_idx": "#000064", "text": "C\u0302u vi volas influi la Eu\u0306ropan politikon kaj reprezenti TEJO-n kune kun grupo de esperantistaj entuziasmuloj el tuta Eu\u0306ropo?"}, {"text_idx": "#000065", "text": "Se jes, plenigu tiun c\u0302i alig\u0302ilon g\u0302is la 6-a de Marto 2023. Vi aldone povas kunsendi vivresumon (ne nepre en Esperanto), kaze ke vi disponas g\u0302in, al ."}, {"text_idx": "#000066", "text": "Ne hezitu peti pli da informoj al , se vi tion bezonas."}, {"text_idx": "#000068", "text": "La Komisiono pri Scienco kaj la Interesgrupo pri Dau\u0306ripoveco de TEJO lanc\u0302as novan projekton cele al la diskonigo al esperantistoj de la nuna situacio kaj evoluo de klimats\u0302ang\u0302o el scienca vidpunkto."}, {"text_idx": "#000069", "text": "La unua s\u0302tupo de tiu mezlongtempa projekto konsistos el kunlabora tradukado en Esperanton de grava raporto pri la temo, nome la Sinteza Raporto pri Klimats\u0302ang\u0302o de la Interregistara Spertularo pri Klimata S\u0302ang\u0302o (ISKS\u0302 \u2013 IPCC en kelkaj aliaj lingvoj \u2013) de Unuig\u0302intaj Nacioj. Tiu raporto, baldau\u0306 eldonota en la ses oficialaj lingvoj de UN, sinteze kaj resume prezentos la g\u0302isdatajn sciencajn sciojn de la homaro pri la kau\u0306zoj, konsekvencoj, stato kaj evoluo de klimats\u0302ang\u0302o. G\u0302in verkas pli-malpli c\u0302iun jardekon teamo de centoj da scientistoj el la tuta mondo, kaj g\u0302i estas tia, ke g\u0302i povas esti facile komprenita ankau\u0306 de ne-sciencistoj."}, {"text_idx": "#000070", "text": "El tiuj oficialaj versioj de la dokumento, grupo de entuziasmaj junuloj ellaboros, ekde marto 2023, tradukitan version en Esperanto. Por fari tion, la laborgrupo interalie devos prepari internan interkonsentitan fakan terminaron por uzi dum la traduka procezo, kaj labori teame per disdivido de taskoj lau\u0306 la disponeblo, konoj kaj situacio de la partoprenontoj. Je la fino, necesos provlegoj de la dokumento fare de spertaj esperantistoj. La projekto ne havas antau\u0306difinitajn limdatojn, sed g\u0302i dau\u0306ros almenau\u0306 dum la nuntempa mandato."}, {"text_idx": "#000071", "text": "La prezento de tiu nova laborgrupo okazis dum Retoso 2022."}, {"text_idx": "#000072", "text": "La celoj de la projekto estos:"}, {"text_idx": "#000073", "text": "Disponigi al esperantistoj la konkludojn de tiu grava raporto pri la nuna situacio kaj evoluo de klimats\u0302ang\u0302o.Impulsi kunlaboran kaj teaman agadon en TEJO.Spertig\u0302i pri faka tradukado, kaj uzi g\u0302in kiel ilon je la servo de klimatkriza komunikado.Spertig\u0302i pri la nuna situacio de klimats\u0302ang\u0302o.Je la fino, ekhavi novan materialon por ontaj aktivaj\u0302oj rilataj al klimata s\u0302ang\u0302o.Utiligi Esperanton kiel lingvon tau\u0306gan por informi pri aferoj kiuj koncernas la tutan mondon."}, {"text_idx": "#000074", "text": "Bonvenas en tiu laborgrupo iu ajn membro de TEJO kiu interesig\u0302as pri tradukado au\u0306 pri klimats\u0302ang\u0302o, kaj kiu pretas aktive kontribui en g\u0302i. Rajtas alig\u0302i ankau\u0306 tiuj ne-membroj de TEJO kiuj, pro specifa sperto au\u0306 fono, povas oferi utilan helpon en la taskoj de la laborgrupo."}, {"text_idx": "#000075", "text": "Uzu la jenan formularon por alig\u0302i kaj indiki kiamaniere vi pretus kontribui: bit.ly/laborgrupo-tradukado"}, {"text_idx": "#000076", "text": "Alig\u0302u por kunlerni kaj kontribui al klimats\u0302ang\u0302a komunikado en Esperantujo!"}, {"text_idx": "#000077", "text": "C\u0302iu, kiu interesig\u0302as pri diversaj aspektoj de dau\u0306ripoveco (de nia organizo kaj pli g\u0302enerale) kaj s\u0302atus kontribui al agado de la Laborgrupo pri Dau\u0306ripoveco, estas bonvena alig\u0302i ankau\u0306 al ties Telegramgrupo \u2013 Dau\u0306ripova Teamo de TEJO."}, {"text_idx": "#000080", "text": "La IJK 2023 okazos de la 5-a g\u0302is la 12-a de au\u0306gusto 2023 en Lignano Sabbiadoro, Italio."}, {"text_idx": "#000081", "text": "Dank\u2019 al la Fonduso eblas parte kovri vojag\u0302kostojn lau\u0306 plej malmultekosta maniero (la gajnintoj ricevos g\u0302is 80 % de c\u0302iuj vojag\u0302kostoj), la log\u0302adon en la plej malmultekosta kategorio dum 7 tagoj kaj la programkotizon."}, {"text_idx": "#000082", "text": "La limdato por kandidatig\u0302i estas la 21-a de februaro 2023."}, {"text_idx": "#000083", "text": "La Estraro elektos la gajnintojn kaj anoncos ilin komence de marto 2023."}, {"text_idx": "#000085", "text": "Vi estas individua membro de TEJO en 2023Vi pretas ricevi kaj realigi taskojn de TEJO dum kaj post IJK (la taskoj estas interkonsentotaj kun la TEJO-estraro)Vi c\u0302eestos la tutan IJK-n (c\u0302iujn tagojn de la kongreso)Vi estas je via unua eksterlanda IJK \u2013 AU\u0306 \u2013 vi aktive agas en TEJO"}, {"text_idx": "#000087", "text": "Vi ag\u0302as malpli ol 30 jarojBona regado de Esperanto, lau\u0306eble pruvita per atestilojAktivado en landa au\u0306 loka organizoNeeblo alimaniere financi la partoprenon en la kongresoIniciatemo kaj kapablo memstare kontribui al la programo kaj/au\u0306 helpi en la organizado"}, {"text_idx": "#000088", "text": "Homoj de la tuta mondo rajtas kandidatig\u0302i por la konkurso."}, {"text_idx": "#000089", "text": "Plenigu detale la formularon (en formato .doc)Kunsendu ankau\u0306 referencan leteron de minumume 1 individua membro de TEJO kaj vian motivig\u0302leteron"}, {"text_idx": "#000090", "text": "Aliaj aldonaj dokumentoj (pliaj atestiloj, CV, ktp.) estas bonvenaj."}, {"text_idx": "#000091", "text": "Via kandidatig\u0302o povas esti sendita retpos\u0302te al kaj (prefere, sendu c\u0302iujn dokumentojn en la sama retmesag\u0302o). Alternative, vi povas ankau\u0306 sendi g\u0302in paperpos\u0302te al la Centra Oficejo (vidu la adreson sube) kun la indiko \u201cTEJO \u2013 partoprenu IJK-n.\u201d La pos\u0302to devas alveni al ni plej malfrue la 21-an de februaro 2023, do se vi elektas kandidatig\u0302i c\u0302i tiel, nepre sendu vian kandidatig\u0302on sufic\u0302e anticipe."}, {"text_idx": "#000092", "text": "Ni kune laboru por fari la IJK-n pli tutmonda kaj alirebla. Se vi volas helpi la junulojn partopreni la IJK-n, bonvolu konsideri donaci al la fonduso \u201cPartoprenu IJK-n\u201d. Kontaktu por scii, kiel realigi donacon."}, {"text_idx": "#000095", "text": "Ne hezitu kontakti se vi havas demandojn. G\u0302is baldau\u0306 en Italio!"}, {"text_idx": "#000097", "text": "Por festi kune la Zamenhofan Tagon, la naskig\u0302tagon de la iniciatoro de Esperanto L. L. Zamenhof, TEJO volas krei filmeton kun kontribuoj de esperantistoj el la tuta mondo. Ni invitas vin partopreni!"}, {"text_idx": "#000098", "text": "La temo c\u0302i-jare estas \u201cBonaj Novaj\u0302oj\u201d."}, {"text_idx": "#000100", "text": "Pro tio, ni s\u0302atus, ke vi kundividu tiajn atingojn kun la tuta mondo."}, {"text_idx": "#000101", "text": "C\u0302u vi sukcesis en grava ekzameno? C\u0302u vi edzinig\u0302is? C\u0302u vi havis infanon kaj g\u0302i volas saluti Esperantujon por unua fojo? C\u0302u vi lernis j\u0302onglumi? C\u0302u vi revidis amikon, kiun vi ne vidis de longe?"}, {"text_idx": "#000102", "text": "C\u0302u vi ankau\u0306 volas kundividi asociajn atingojn? Vi nepre devas fari! Se via asocio estis j\u0302us kreita au\u0306 j\u0302us akceptita kiel parto de TEJO, rakontu al la Mondo. Se vi okazigis eventon sukcese, se via klubo kreskig\u0302is, se vi akceptis volontulojn... Rakontu al Esperantujo!"}, {"text_idx": "#000103", "text": "Faru filmeton kaj rakontu al ni!"}, {"text_idx": "#000104", "text": "Se vi volas, vi povas ankau\u0306 rakonti pri tio, kiel vi festos la Zamenhofan tagon kaj sendi viajn bondezirojn."}, {"text_idx": "#000105", "text": "La filmetoj, kiujn vi sendos estos kunmetitaj en granda video, kiun ni publikigos okaze de la Zamenhofa Tago. Ni disvastigos g\u0302in en c\u0302iuj niaj sociaj retejoj, por ke g\u0302i atingu kiel eble plej multe da homoj, kaj g\u0302i estos projekciita en Esperanto-kluboj kaj dum Esperanto-arang\u0302oj tra la mondo."}, {"text_idx": "#000106", "text": "1- Registru filmeton en Esperanto kun via mesag\u0302o. La video estu horizontala kaj dau\u0306ru maksimume 30 sekundojn."}, {"text_idx": "#000107", "text": "2- Als\u0302utu la filmeton al via preferata reta servo (Google Drive, Wetransfer, ktp.)"}, {"text_idx": "#000109", "text": "Se por iu kialo vi ne sukcesas sendi vian videon tiel, skribu al au\u0306 en Telegram al @manuguaroa"}, {"text_idx": "#000110", "text": "Kiam ni ricevos vian filmeton, ni sendos al vi konfirmon. Se vi ne ricevas konfirmmesag\u0302on ene de kelkaj tagoj, kontaktu nin denove!"}, {"text_idx": "#000111", "text": "Limdato por sendi viajn videojn estas la 10-a de decembro 2022."}, {"text_idx": "#000113", "text": "C\u0302iuj rajtas kontribui, sendepende de ag\u0302o, devenlando au\u0306 membreco en TEJO. La nura kondic\u0302o estas ke en via filmeto vi parolu en Esperanto!"}]